ྱངས་ཡོན་མཐའ་རུ་ཕྱིན།།
འབྲེལ་ཚད་རྒྱལ་སྲས་སྤྱོད་པར་འཇུག་མཛད་པ།།
ཨོ་རྒྱན་འཇིགས་མེད་ཆོས་ཀྱི་དབང་པོ་ལ།།
གསོལ་བ་འདེབས་སོ་བྱིན་གྱིས་བརླབ་ཏུ་གསོལ།།
དགེའོ།།
བྱང་ཆུབ་སེམས་དང་རྣམ་པར་མི་རྟོག་པ།།
ཟུང་འཇུག་གྲུབ་བརྙེས་རྗེ་བཙུན་ཁྱི་ཐུལ་ཅན།།
མི་ཕམ་མགོན་དང་ཚོགས་གཉིས་ལེགས་གྲུབ་སོགས།།
དམ་པའི་བྱིན་རླབས་ཡེ་ཤེས་རྣམ་པར་རོལ།།
467

བླ་མཆོད་དང་གསོལ་འདེབས་སོགས་ཀྱི་སྐོར།

རྡོ་རྗེ་འཆང་དངོས་པདྨ་ཉིན་བྱེད་ཀྱིས།།
རྗེས་བཟུང་ཀརྨ་ཀཾ་ཚང་རིང་ལུགས་པ།།
ངག་གི་དབང་ཕྱུག་ཐོས་བསམ་བསྒོམ་གསུམ་གྱི།།
ཡོན་ཏན་ཀུན་ནས་འདུ་བའི་རྒྱ་མཚོ་མཆོག།
དཔལ་ལྡན་བླ་མའི་ཞབས་ལ་གསོལ་བ་འདེབས།།
དཀོན་མཆོག་རྩ་བ་གསུམ་གྱི་བདེན་པའི་མཐུས།།
གསང་གསུམ་འགྱུར་མེད་རྡོ་རྗེ་གསུམ་དུ་བརྟན།།
གཞན་ཕན་བཞེད་པའི་དོན་ཀུན་མཐར་ཕྱིན་ཞིང༌།།
བདག་སོགས་རྣམས་ཀྱང་སྐྱེ་ནས་ཚེ་རབས་སུ།།
མཚན་ཉིད་ཀུན་ལྡན་རྡོ་རྗེ་སློབ་དཔོན་དང་།།
མི་འབྲལ་རང་གཞན་དོན་གཉིས་ལྷུན་གྱིས་གྲུབ།།
རྡོ་རྗེ་འཛིན་པའི་གོ་འཕང་མཆོག་བརྙེས་ཤོག།
ཅེས་སོ་སྐྱེ་ལ་གསོལ་འདེབས་དང་རངས་བསྟོད་འདི་ལྟར་མི་འོས་ཀྱང་དད་ལྡན་ཚེ་དབང་བསམ་འགྲུབ་
ཀྱིས་བསྐུལ་ངོ་མི་ལྕོགས་ཕྱིར་དཔལ་སྤུངས་ཐུབ་བསྟན་ཆོས་འཁོར་གླིང་དུ་བྲིས་པ་དགེ་ལེགས་འཕེལ།
༈ ཡོན་ཏན་རྒྱ་མཚོ་དཔལ་ལས་ལེགས་འཁྲུངས་ཤིང༌།
མཁྱེན་གཉིས་བློ་གྲོས་འོད་དཀར་མཐའ་ཡས་འཕྲོ།།
ཟག་མེད་བདེ་བའི་རྡོ་རྗེའི་ཆ་གང་བ།།
དཔལ་ལྡན་བླ་མའི་ཞབས་ལ་གསོལ་བ་འདེབས།།
468

ཀུན་མཁྱེན་བླ་མ་འཇམ་དབྱངས་མཁྱེན་བརྩེའི་དབང་པོའི་འཁྲུངས་རབས་རགས་བསྡུས།

ཟབ་གསང་དཀྱིལ་འཁོར་རྒྱ་མཚོའི་མགོན་པོ་ཉིད།།
སྙིགས་དུས་རྡོ་རྗེ་འཛིན་པའི་སྐུར་ཤར་བ།།
རང་རིག་སྤྲོས་བྲལ་ངང་དུ་རོ་གཅིག་པར།།
རྟག་པ་དམ་པའི་སྐུ་རུ་བཞུགས་གསོལ་འདེབས།།
བདག་སོགས་སྐྱེ་ཀུན་མཆོག་གི་བཤེས་གཉེན་གྱིས།།
རྗེས་བཟུང་བྱང་ཆུབ་སེམས་མཆོག་རྣམ་གཉིས་དང༌།།
མི་འབྲལ་རྡོ་རྗེའི་དམ་ཚིག་མཐར་ཕྱིན་ནས།།
དཔལ་ལྡན་རྡོ་རྗེ་སེམས་དཔའི་གནས་ཐོབ་ཤོག།
ཅེས་པའང་ཨེ་ཝཾ་པ་སརྦ་ཛྙཱ་མཆོག་སྤྲུལ་རིན་པོ་ཆེའི་ཉེ་གནས་ཚུལ་རྒྱམ་པས་བཤེད་ངོར་གུ་ཎས་
སྤེལ་བ་དགེ་ལེགས་འཕེལ།
༈ ན་མོ་མཉྫུཤྲི་ཡེ།
མཁའ་ཁྱབ་གཉུག་མའི་རྡོ་རྗེའི་ཡེ་ཤེས་ཀྱིས།།
སྒྲིབ་གསུམ་ཆ་དང་བཅས་པ་ཟོས་པ་ལས།།
མཁྱེན་གཉིས་བཅུ་དྲུག་ལང་ཚོ་འབར་བ་ཅན།།
བླ་མ་འཇམ་དཔལ་དབྱངས་ལ་གསོལ་བ་འདེབས།།
གང་གི་བྱིན་རླབས་བདུད་རྩིའི་འོད་བཟང་
བློ་གྲོས་རྒྱ་མཚོ་ཡོངས་སུ་གང་བ་ལས།།
469

བླ་མཆོད་དང་གསོལ་འདེབས་སོགས་ཀྱི་སྐོར།

རིས་མེད་བསྟན་པའི་པད་ཚལ་རྒྱས་བྱེད་པ།།
བསྟན་འཛིན་མཆོག་རྣམས་བསྐལ་བརྒྱར་ཞབས་བརྟན་གསོལ།།
བདག་ཀྱང་སྐྱེ་བར་མགོན་པོ་འཇམ་དབྱངས་ཀྱིས།།
རྗེས་བཟུང་སྲིད་ཞིའི་མཐའ་ལ་མི་གནས་པར།།
ཕྱིར་མི་ལྡོག་པའི་ཆོས་འཁོར་བསྐོར་བ་ལ།།
ཐོགས་མེད་ངག་གི་དབང་ཕྱུག་ཉིད་གྱུར་ཅིག།
ཅེས་པའང་ཐར་རྩེ་མཆོག་གི་སྤྲུལ་པའི་སྐུ་ཆེན་པོ་འཇམ་དབྱངས་མཁྱེན་བརྩེས་བོང་བ་གསེར་
གཟིགས་ཀྱི་ཚུལ་འདི་རང་ཉིད་ལ་སྦྱར་བར་དགོས་ཞེས་བཀའ་ཕེབས་རྟེན་འབྲེལ་ཆེད་དུ་མ་ལྡོག་པར་འཕགས་
ཆེན་སྤྱི་ལ་གསོལ་བ་འདེབས་པའི་ཁུངས་སུ་བྱས་ཏེ་གུ་ཎས་རས་བྲིས་པ་དགེ་ལེགས་འཕེལ།
༈ ངོ་བོ་སྤྲོས་དང་བྲལ་བ་ཆོས་ཀྱི་སྐུ།།
རང་བཞིན་གསལ་ལ་མ་འགགས་ལོངས་སྤྱོད་རྫོགས།།
ཐུགས་རྗེ་གང་འདུལ་དེར་སྣང་སྤྲུལ་པའི་སྐུ།།
དཔལ་ལྡན་བླ་མའི་ཞབས་ལ་གསོལ་བ་འདེབས།།
འཁོར་འདས་ཐམས་ཅད་གདོད་མའི་གཞི་ལ་རྫོགས།།
རྟོགས་ནས་མངོན་པར་བྱང་ཆུབ་གཞན་སྣང་དུ།།
རྣམ་རོལ་ཅིར་ཡང་འཆར་བའི་སེམས་དཔའ་ཆེ།།
བློ་གྲོས་མཐའ་ཡས་ཞབས་ལ་གསོལ་བ་འདེབས།།
470

ཀུན་མཁྱེན་བླ་མ་འཇམ་དབྱངས་མཁྱེན་བརྩེའི་དབང་པོའི་འཁྲུངས་རབས་རགས་བསྡུས།

འཁྲུལ་མེད་སྙིང་པོའི་དོན་གཟིགས་སེང་གེའི་སྒྲ།།
ཡང་སྲིད་ཀུན་ཏུ་བསྙེངས་པ་མེད་པར་སྒྲོགས།།
ཐབས་ཤེས་ཕྱག་རྒྱས་བསྡམས་པའི་རྡོ་རྗེ་འཛིན།།
པདྨ་གར་དབང་རྩལ་ལ་གསོལ་བ་འདེབས།།
སྐྱབས་གནས་བླ་མ་དཀོན་མཆོག་ཀུན་འདུས་སུ།།
ངེས་པ་རྙེད་ནས་རྩེ་གཅིག་གསོལ་བཏབ་མཐུས།།
རྒྱལ་ཀུན་རྡོ་རྗེ་བཞི་ཡི་བྱིན་རླབས་བཅུད།།
བདག་རྒྱུད་ལ་ཞུགས་སྐད་ཅིག་སྨིན་གྲོལ་ཤོག།
སྡོམ་པའི་ཚུལ་ཁྲིམས་རྣམ་གསུམ་རྣམ་པར་དག།
དགེ་བ་ཆོས་སྡུད་ཕར་ཕྱིན་དྲུག་མཐར་སོན།།
སེམས་ཅན་དོན་བྱེད་བསྡུ་བཞིའི་རྩལ་ཆེན་རྫོགས།།
རིམ་གཉིས་བརྟན་ཐོབ་ཟུང་འཇུག་ཆེ་བརྙེས་ཤོག།
ཅེས་པ་འདིའང་ཛཾ་ཐང་དཔོན་བླ་མ་བསླབ་པ་གསུམ་ལྡན་ཀརྨ་དམ་ཆོས་ནས་གསུང་བསྐུལ་ངོར་ཀརྨ་
ངག་དབང་ཡོན་ཏན་རྒྱ་མཚོས་དཔལ་སྤུངས་ཡང་ཁྲོད་ནས་བྲིས་ཏེ་ཕུལ་བ་དགེ་ལེགས་འཕེལ།
༈ ཕྱོགས་མེད་དགེ་བའི་བཤེས་གཉེན་ཚུལ་བཞིན་བསྟེན།།
རིས་མེད་ཐུབ་པའི་བསྟན་ལ་གཅིག་ཏུ་གུས།།
ཤེས་དང་ཤེས་བྱར་ཐོས་བསམ་སྒོམ་ལྡན་པ།།
དཔལ་ལྡན་བླ་མའི་ཞབས་ལ་གསོལ་བ་འདེབས།།
471

བླ་མཆོད་དང་གསོལ་འདེབས་སོགས་ཀྱི་སྐོར།

ངག་གི་དབང་ཕྱུག་ཡོན་ཏན་རྒྱ་མཚོའི་མཇིངས།།
ལྷག་བསམ་བློ་གྲོས་རིན་ཆེན་མཐའ་ཡས་པ།།
པདྨའི་རིགས་འཆང་གར་གྱི་དབང་ཕྱུག་རྩལ།།
རྣམ་སྣང་ལོ་ཙཱའི་ངོ་བོར་གསོལ་བ་འདེབས།།
རྒྱལ་བ་དགྱེས་པའི་སྤྱོད་མཆོག་ཀུན་རྫོགས་ནས།།
སྣང་མཛད་ཉི་མས་འཇིག་རྟེན་གསལ་བའི་ཚེ།།
འདུས་པ་མཆོག་གི་གྲངས་སུ་དབུགས་དབྱུང་ཞིང༌།།
བྱང་ཆུབ་ཆེན་པོར་ལུང་བསྟན་ཐོབ་གྱུར་ཅིག།
ཅེས་པའང་དད་བརྩོན་མཁྱེན་རབ་ཀྱིས་རྒྱུད་ཕྱུག་པ་སྡེ་པ་དྲུང་ནམ་མཁའ་རྒྱལ་མཚན་གྱི་ཐུགས་
བཤེད་སྐོང་སླད་བློ་གྲོས་མཐའ་ཡས་ཀྱིས་ལྷ་ལྡན་སྤྲུལ་པའི་གནས་སུ་བྲིས་པ་དགེ་ལེགས་འཕེལ།
༈ དུས་གསུམ་རྒྱལ་ང དུས་གསུམ་རྒྱལ་བ་སྲས་བཅས་སྐྱེད་པའི་ཡུམ།།
བཅོམ་ལྡན་རྗེ་བཙུན་འཕགས་མ་སྒྲོལ་མ་དང་།།
དབྱེར་མེད་བླ་མ་སངས་རྒྱས་ཀུན་འདུས་ལ།།
སྒོ་གསུམ་རྩེ་གཅིག་གུས་པས་གསོལ་བ་འདེབས།།
ཆི་མེད་རྡོ་རྗེ་བདེ་བའི་ཡེ་ཤེས་ཀྱིས།།
སྨིན་ཅིང་གྲོལ་ནས་དོན་གཉིས་མྱུར་འགྲུབ་ཤོག།
ཅེས་འཇམ་དཔལ་བསྟན་དར་སོགས་དད་ལྡན་རྣམས་ཀྱི་ངོར་བློ་གྲོས་མཐའ་ཡས་ཀྱིས་སྤེལ་བ་དགེ་
ལེགས་འཕེལ།
472

ཀུན་མཁྱེན་བླ་མ་འཇམ་དབྱངས་མཁྱེན་བརྩེའི་དབང་པོའི་འཁྲུངས་རབས་
བས་རགས་

༈ སྐྱེས་ཆེན་ཡོངས་འཛིན་དུ་མས་རྗེས་སུ་བཟུང༌།།
རིས་མེད་རྒྱལ་བསྟན་ཀུན་ལ་མཁྱེན་པ་རྒྱས།།
སུམ་ལྡན་རྡོ་རྗེ་འཛིན་མཆོག་རིགས་ཀྱི་བདག
བློ་གྲོས་མཐའ་ཡས་ཞབས་ལ་གསོལ་བ་འདེབས།།
ཞེས་དགེ་སློང་ཚོགས་གཉིས་རྡོ་རྗེའི་ངོར་རི་རྒྱལ་རྫོང་དུ་རང་ཉིད་ཀྱིས་སྨྲས་པ་དགེ་ལེགས་འཕེལ།
༈ ན་མོ་གུ་རུ།
ཀ་དག་ལྟ་བ་ལྟུན་འབྱམས་གསང་བའི་སྦུབས།།
རིག་པའི་བུམ་སྐུ་ཁྱད་ཆོས་རྣམ་དྲུག་རྫོགས།།
ཀུན་ང
་བཟང་ཆོས་ཀྱི་སྐུ་དང་ངོ་བོ་གཅིག།
གནས་ལུགས་རྟོགས་ལྡན་མཆོག་ལ་གསོལ་བ་འདེབས།།
ལྷུན་གྲུབ་སྒོམ་པ་འོད་ཀྱི་ཁང་བུ་རུ།།
ལྔ་ལྡན་ཐིག་ལེ་རིགས་བརྒྱའི་སྣང་བརྙན་འཁྱིལ།།
རིགས་ལྔ་ལོངས་སྤྱོད་རྫོགས་དང་རང་བཞིན་གཅིག།
མངོན་སུམ་རྣལ་འབྱོར་མཆོག་ལ་གསོལ་བ་འདེབས།།
གང་ཤར་སྤྱོད་པ་རོ་སྙོམས་རྒྱལ་ཁམས་ན།།
འཁོར་འདས་རྫུན་རིས་ཆུ་དང་ཆུ་ལྟར་འདྲེས།།
མ་ངེས་སྤྲུལ་པའི་སྐུ་དང་ཐུགས་རྗེ་གཅིག།
བརྟུལ་ཞུགས་སྤྱོད་འཆང་མཆོག་ལ་གསོལ་བ་འདེབས།།
473

བླ་མཆོད་དང་གསོལ་འདེབས་སོགས་ཀྱི་སྐོར།

ཞེན་ལོག་ངེས་འབྱུང་ལྷ་ཡི་དགའ་ཚལ་ན།།
མོས་གུས་སྙིང་རྗེ་མེ་ཏོག་ལྡིང་ཁང་བཀྲ།།
དག་སྣང་རིས་མེད་སྦྲང་རྩིའི་ཟིལ་དངར་སྐྱུགས།
ལམ་ཞུགས་གང་ཟག་མཆོག་ལ་གསོལ་བ་འདེབས།།
དུང་དུང་སྐྱོ་ཤས་མྱ་ངམ་ཐང་ཆེན་ཏུ།།
ལྷང་ལྷང་འོ་དོད་པདྨའི་མགོན་ལ་འབོད།།
ཐིབ་ཐིབ་བྱིན་རླབས་ཆར་སྤྲིན་སྐུལ་བ་པོ།
རིག་འཛིན་བླ་མ་མཆོག་ལ་གསོལ་བ་འདེབས།།
ཚོགས་དྲུག་ལྷུག་པར་ཡན་པའི་དོ་ར་ན།།
རིག་པའི་ཁྱེའུ་ཆུང་རང་འགྲོས་གར་སྟབས་རྩེ།།
བདེ་སྟོང་ཁ་ཡི་ཆང་གིས་སེམས་མྱོས་པ།།
གསང་སྔགས་མོས་སྤྱོད་མཆོག་ལ་གསོལ་བ་འདེབས།།
བས་མཐའི་ནགས་ཚལ་བསམ་གཏན་སྐྱིལ་པོ་རུ།།
སེམས་ཀྱི་སྤྲོས་བཅད་རྣམ་རྟོག་ནང་སྡུད་ཀྱང༌།།
ཤེས་བྱའི་མཁའ་ལ་བློ་གྲོས་སྣང་བ་ཤར།།
མཁས་དབང་སྒྲུབ་པོ་མཆོག་ལ་གསོལ་བ་འདེབས།།
སྣང་སྟོང་ལྷ་སྐུ་ཕྱག་རྒྱར་ལམས་སེ་ལམ།།
གྲགས་སྟོང་རྡོ་རྗེའི་སྔགས་བཟླས་དི་རི་རི།།
474

ཀུན་མཁྱེན་བླ་མ་འཇམ་དབྱངས་མཁྱེན་བརྩེའི་དབང་པོའི་འཁྲུངས་རབས་རགས་བསྡུས།

དྲན་སྟོང་ཆོས་ཉིད་གཉུག་མར་ཡ་ལ་ལ།།
ཁྱེར་སོ་གསུམ་ལྡན་མཆོག་ལ་གསོལ་བ་འདེབས།།
བྱང་ཆུབ་སེམས་ཀྱིས་བཟུང་བའི་གསེར་གླིང་དུ།།
ཅི་སྣང་ཅི་སྤྱོད་ཡེ་ཤེས་རིན་པོ་ཆེ།།
དེ་ཕྱིར་དམ་པའི་སེམས་ལ་ནན་ཏན་ཅན།།
གསེར་འགྱུར་རྩི་བཟང་མཆོག་ལ་གསོལ་བ་འདེབས།།
བར་བ་དོང་ནས་སྤྲུགས་པའི་སེམས་མཆོག་བསྐྱེད།།
འབྲེལ་ཚད་དོན་དང་ལྡན་པའི་སྨོན་ལམ་འདེབས།།
ཁམས་གསུམ་རྒྱ་ཐེག་ཆེན་པོའི་དགོངས་ཉམས་སྐྱོང༌།།
ཐེག་ཆེན་རིགས་འཁྲུངས་མཆོག་ལ་གསོལ་བ་འདེབས།།
དུས་མཐར་རྡོ་རྗེ་འཆང་ཉིད་ཐ་མལ་གྱི།།
སློབ་དཔོན་གཟུགས་ཀྱིས་གདུལ་བྱའི་དོན་མཛད་ཅེས།།
བསླུ་མེད་རྡོ་རྗེའི་བདེན་ཚིག་མི་བརྫུན་པས།།
བདག་གིས་གསོལ་བཏབ་འབྲས་བུ་དོན་ཡོད་ཤོག།
རྒྱལ་བའི་ཐུགས་རྗེའི་ཉི་མ་ཁྱབ་བརྡལ་ཡང༌།།
བླ་མའི་རྟེན་འབྱུང་མེ་ཤེལ་མ་བརྟེན་པར།།
འགྲོ་རྒྱུད་བག་ཆགས་སྲེག་པར་མི་མཛད་པས།།
སྨིན་གྲོལ་རྟེན་འབྲེལ་རྒྱུད་ལ་འགྲིགས་པར་ཤོག།
475

བླ་མཆོད་དང་གསོལ་འདེབས་སོགས་ཀྱི་སྐོར།

དོན་དམ་ཡེ་ཤེས་ཀུན་ཀྱང་སྲོག་གཅིག་ཕྱིར།།
དཔལ་ལྡན་བླ་མ་གཅིག་གི་ཐུགས་རྗེ་ལ།།
བརྟེན་ནས་རྒྱལ་ཀུན་བྱིན་རླབས་འཇུག་ངེས་པས།།
རྟོགས་གྲོལ་དུས་མཉམ་དངོས་གྲུབ་སྩལ་དུ་གསོལ།།
ཅེས་པའང་དགེ་བཤེས་ཏིང་འཛིན་བཟང་པོའི་ངོར་པདྨ་གར་དབང་རྩལ་གྱིས་སོ།།
བདག་དང་བདག་འདྲའི་བླ་མའི་གཟུགས་བརྙན་ལ།།
གསོལ་འདེབས་བརྒྱ་ལས་ཡིག་དྲུག་གཅིག་གིས་དགའ།།
མོས་གུས་ཡལ་ག་ལྡེམས་ཀྱང་བྱིན་རླབས་འོད།།
མ་མཆིས་རྟོགས་པའི་པདྨོ་བཞད་ནུས་མིན།
འོན་ཀྱང་མོས་ལྡན་ཏིང་འཛིན་བཟང་པོ་ནས།།
ཡང་ཡང་གསུངས་པའི་གཡར་རོ་མ་གཅོག་ཕྱིར།།
སྐྱེས་ཐོབ་སྤྱི་དང་ཁྱད་པར་ཁྱེད་རང་གི།
དྲིན་ཐོབ་ཀུན་ལ་གསོལ་གདབ་རུང་འདི་བྲིས།།
ཐུགས་རྗེས་གཞན་རྒྱུད་གྲོལ་བའི་མཐུ་མེད་ཀྱང༌།།
ཨོ་རྒྱན་རྗེ་ལ་བཟོད་མེད་མོས་གུས་ཐོབ།།
བཀའ་བརྒྱུད་འདི་ལ་བྱིན་རླབས་ཆུ་རྒྱུན་མངའ།།
རྟེན་འབྲེལ་དེ་མཐུས་ཁྱོད་ཐུགས་སྨིན་གྲོལ་ཤོག།
མངྒ་ལཾ།། ༎
476

ཀུན་མཁྱེན་བླ་མ་འཇམ་དབྱངས་མཁྱེན་བརྩེའི་དབང་པོའི་འཁྲུངས་རབས་རགས་བསྡུས།

༈ གདོད་ནས་སྤྲོས་བྲལ་བླ་མ་ཆོས་ཀྱི་སྐུ།།
རང་རིག་རང་གསལ་ངང་ནས་གསོལ་བ་འདེབས།།
གཉིས་མེད་གཉིས་སུ་འཁྲུལ་པའི་སྣང་སེམས་ཀུན།།
ཀ་དག་དབྱིངས་སུ་གྲོལ་བར་བྱིན་གྱིས་རློབས།།
བདེ་སྟོང་དབྱེར་མེད་བླ་མ་ལོངས་སྤྱོད་རྫོགས།།
ཁྱབ་བརྡལ་མཉམ་ཡངས་ངང་ནས་གསོལ་བ་འདེབས།།
འཁོར་འདས་མཉམ་ཉིད་བདེ་བ་ཆེན་པོ་རུ།།
ཡེ་རྫོགས་གནས་ལུགས་རྟོགས་པར་བྱིན་གྱིས་རློབས།།
གང་འདུལ་དེར་སྟོན་བླ་མ་སྤྲུལ་པའི་སྐུར།།
མོས་གུས་གདུང་ཤུགས་ངང་ནས་གསོལ་བ་འདེབས།།
སྒྱུ་མའི་རང་བཞིན་ཀུན་རྫོབ་འཁྲུལ་སྣང་འདི།།
བདེན་མེད་རང་སར་གྲོལ་བར་བྱིན་གྱིས་རློབས།།
བེབས་ཐར་པའི་ས་བོན་བསྐྱེ
བཀའ་དྲིན་མཉམ་མེད་རིག་འཛིན་བླ་མ་ལ།།
ལ་བ་འདེབས་སོ་འཁྲུལ་བ་སྐད་ཅིག་མར།།
གཞི་མེད་རྩ་བྲལ་ཆོས་སྐུར་རྟོགས་པར་མཛོད།།
སྲིད་ལས་ངེས་འབྱུང་རྩེ་གཅིག་སྒྲུབ་ལ་བརྩོན།།
མོས་གུས་སྙིང་རྗེ་དག་སྣང་རྩལ་ཆེན་རྫོགས།།
477

བླ་མཆོད་དང་གསོལ་འདེབས་སོགས་ཀྱི་སྐོར།

བསྐྱེད་རྫོགས་ཟུང་འཇུག་ཟབ་ལམ་མཐའ་རུ་ཕྱིན།།
ཚ་གཅིག་གདོད་མའི་གྲོལ་སར་བྱང་ཆུབ་ཤོག།།།
ཅེས་དགེ་བཤེས་པདྨ་འོད་གསལ་བཞེད་ངོར་བློ་གྲོས་མཐའ་ཡས་ཀྱིས་རྫོང་ཤོད་གནས་སུ་སྤེལ་བ་
དགེ་ལེགས་འཕེལ།
༈ རྣམ་སྣང་རྡོ་རྗེ་སེམས་དཔའ་རིགས་ཀུན་བདག།
བརྒྱུད་གསུམ་རིག་འཛིན་བླ་མའི་སྤྲིན་ཕུང་འཕྲོ།།
ཡི་དམ་དཀྱིལ་འཁོར་བསམ་ཡས་ལྟུན་གྱིས་རྫོགས།།
མཁའ་འགྲོ་ཆོས་སྐྱོང་རོལ་པའི་རྩལ་དུ་ཤར།།
ཀུན་ཀྱང་དཔལ་ལྡན་བླ་མའི་རང་བཞིན་ཏེ།།
བླ་མ་ཉིད་ལས་སྐྱབས་ཡུལ་གུད་ན་མེད།།
གཅིག་ཆོག་རྒྱལ་པོ་བླ་མ་དམ་པ་ལ།།
རྩེ་གཅིག་གུས་པས་སྙིང་ནས་གསོལ་བ་འདེབས།།
དམིགས་མེད་ཐུགས་རྗེ་ཆེན་པོའི་རྩལ་སྐྱེད་ལ།།
བདག་རྒྱུད་སྨིན་ཅིང་གྲོལ་བར་བྱིན་གྱིས་རློབས།།
རང་གཞན་དོན་གཉིས་ལྷུན་གྱིས་གྲུབ་པ་དང༌།།
འཁོར་བ་དོང་ནས་སྤྲུགས་པར་བྱིན་གྱིས་